
REPUBLIKA HRVATSKA
TRGOVAČKI SUD U SPLITU
Sukoišanska 6
Split 
Posl. br. 6-St.776/2017-16

R E P U B L I K A   H R V A T S K A

R J E Š E N J E


	Trgovački sud u Splitu, po sucu tog suda Srđanu Gavraniću, kao sucu pojedincu, povodom prijedloga za otvaranje stečajnog postupka nad dužnikom TEMPLUM d.o.o., za proizvodnju i trgovinu, Plano, Cesta Plano 105, MBS: 060141392, OIB: 57351615085, izvan ročišta, dana 28. kolovoza 2018. 


r i j e š i o    j e


I.	Pozivaju se osobe koje imaju pravni interes da se provede stečajni postupak nad dužnikom TEMPLUM d.o.o., za proizvodnju i trgovinu, Plano, Cesta Plano 105, MBS: 060141392, OIB: 57351615085, u roku petnaest (15) dana na ime predujma za pokriće troškova prethodnog i otvorenog stečajnog postupka, solidarno uplatiti u korist računa ovog suda br. HR1623900011300000664 otvorenog kod Hrvatske poštanske banke d. d., Zagreb, pozivom na broj 10-776-2017, iznos od 10.000,00 kuna, te u istom roku potvrdu o uplati dostaviti u sudski spis pozivom na posl.br. St. 776/2017. 

II.	Rješenje će se objaviti na oglasnoj ploči suda.

III.	 Ako vjerovnici dužnika ne postupe u skladu s ovim rješenjem i u ostavljenom roku ne uplate u točki I. određeni predujam za pokriće troškova prethodnog i otvorenog stečajnog postupka, stečajni sudac će temeljem čl. 132. Stečajnog zakona donijeti odluku o otvaranju i zaključenju stečajnog postupka, te se stečajni postupak neće provesti i na odgovarajući će se način primijeniti odredbe čl. 286. do 292. Stečajnog zakona.

IV.	Ako se stečajni postupak zaključi prema čl. 132. Stečajnog zakona, a dužnik nema sredstava za pokriće najnužnijih troškova, sredstva će se isplatiti na teret Fonda za namirenje troškova stečajnog postupka.


Obrazloženje


Financijska agencija RC Split, Podružnica Split je podnijela ovom sudu preko pošte preporučeno 25. srpnja 2017. godine prijedlog za otvaranje stečajnog postupka nad dužnikom. U prijedlogu se u bitnome navodi da na dan 17. srpnja 2017. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju  od 120 dana u ukupnom iznosu od 20.087,30 kuna, da ima 1 zaposleni, da ima otvoren račun kod Raiffeisenbank Austria d.d. i Splitska banka d.d., da ne raspolaže drugim podacima o imovini, te da ima zaplijenjenih sredstava na ime predujma za namirenje troškova stečajnog postupka.

Rješenjem ovog suda posl.br. St. 776/2017-5 od 26. srpnja 2018. godine pokrenut je postupak radi utvrđenja uvjeta za otvaranje stečajnog postupka (prethodni postupak) nad dužnikom.

U prethodnom postupku o prijedlogu za otvaranje stečajnog postupka dužnik se nije izjasnio.

Prema dopisu Centra za vozila Hrvatska d.d. od  17. kolovoza 2018.g. (list spisa 26) proizlazi da dužnik nema imovine. Iako je to od njih zatraženo, Općinski sud u Splitu, zemljišnoknjižni odjel  Trogir i Kaštel Lukšić, te Porezna uprava Split nisu se očitovali na traženje suda da dostave podatke o imovini dužnika.  

Prema potvrdi FINE od 28. kolovoza 2018. godine (list spisa 28-29) proizlazi da dužnik na dan izdavanja potvrde  u Očevidniku redoslijeda za plaćanje ima evidentirane neizvršene osnove za plaćanje u neprekinutom razdoblju od 526 dana za iznos od 51.331,31 kunu.

Prema 132. Stečajnog zakona (NN 71/15, 104/17, dalje u tekstu SZ) ako prije otvaranja stečajnoga postupka sud utvrdi da imovina dužnika koja bi ušla u stečajnu masu nije dovoljna ni za namirenje troškova toga postupka ili je neznatne vrijednosti, rješenjem će pozvati osobe koje imaju pravni interes za provedbom stečajnoga postupaka da u roku od 15 dana uplate predujam za namirenje troškova prethodnoga i otvorenoga stečajnog postupka, pa ako ne predujme traženi iznos, sud će donijeti rješenje o otvaranju i zaključenju stečajnoga postupka.

Prema rezultatima provedenog postupka sud zaključuje da dužnik u ovom trenutku nema imovine koja bi ulazila u stečajnu masu i bila dovoljna za namirenje troškova stečajnog postupka, koji se odnose na izradu pečata, otvaranje i zatvaranje računa, naknadu platnog prometa, troškove knjigovodstva, materijalne odnosno stvarne troškove stečajnih upravitelja, troškove izlučivanja i pohrane arhivske građe, te nagrade stečajnog upravitelja u bruto iznosu, koje troškove sud prema svom iskustvu u konkretnom slučaju procjenjuje na 15.000,00 kuna, od kojih je 5.000,00 kuna sukladno čl. 112. Stečajnog zakona na ime predujma za namirenje troškova stečajnog postupka zaplijenjeno od strane Financijske agencije, pa je sud pozvao na plaćanje preostalog dijela predujma od 10.000,00 kn. 

Vjerovnici su poučeni sukladno čl. 132. SZ na posljedice ne postupanja po ovom rješenju.

Zbog navedenog, na temelju spomenutih propisa, odlučeno je kao u izreci rješenja. 
			

U Splitu 28. kolovoza 2018. godine

								Stečajni sudac:


								Srđan Gavranić


POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 19. st. 3. SZ).

DN-a (28.8.2018.g.):
· e oglasna ploča suda.

